Document ID: /roh_data/filtered/fineweb-2-filterrobots_roh.jsonl.gz/12446

Exteriur - Discurs davart corridor da fugitivs tras la Croazia
La Croazia vul s'accordar cun ses vischin Slovenia davart in corridor per ils fugitivs. Quai communitgescha il minister da l’intern croat, Ranko Ostojić via twitter: «Jau ha discurrì cun il minister da l’intern da la Slovenia, e sch’i fa da basegn, lura vegnin nus ad organisar in corridor.»
L'Ungaria aveva serrà ier ses cunfin cun la Serbia per fugitivs. Perquai emprovan tschients da fugitivs da cuntinuar lur viadi or da la Serbia en direcziun Europa dal Vest atras la Croazia. La Croazia è bain commember da l'Uniun europeica, na tutga dentant anc betg tar il spazi da Schengen.